Regimantas Adomaitis

**Regimantas Adomaitis** (1937 m. sausio 31 d. Šiauliuose – 2022 m. birželio 20 d. Vilniuje) – Lietuvos kino ir teatro aktorius.

## Biografija
Vaikystėje gyveno Šimonių kaime, Pasvalio rajone, lankė Migonių pradžios mokyklą. Vėliau su tėvais persikėlė gyventi į Pasvalį. 1954 m. sidabro medaliu baigė Pasvalio vidurinę mokyklą (dab. Pasvalio Petro Vileišio gimnazija), 1959 m. baigė Vilniaus universiteto fizikos – matematikos fakultetą, 1959–1962 m. studijavo Vilniaus konservatorijoje (dab. Lietuvos muzikos ir teatro akademija), aktorinio meistriškumo katedroje (vadovė Irena Vaišytė).

1962–1963 m. dirbo Kapsuko dramos teatre, 1963–1967 m. Kauno valstybiniame akademiniame dramos teatre. 1967–2002 m. Lietuvos nacionalinio dramos teatro aktorius.

1988 m. buvo Sąjūdžio iniciatyvinės grupės narys. Tėvas – Vaitskus (g. 1898 m.), Mama – Kotryna (g. 1905 m.), Žmona – Eugenija Bajorytė (1941–2011), Vilniaus filharmonijos dainininkė, Vaikai – Vytautas (g. 1972 m.), Gediminas (g. 1977 m.), Mindaugas (g. 1980 m.).

2013 m. sukėlė eismo įvykį (atsitrenkė į bamperį) ir iš jo pasišalino. Teismas dėl šio įvykio atėmė teisę vairuoti.

2017 m. vėl sukėlė eismo įvykį, kuriame vėl kliudė kitą automobilį.

Prieš mirtį kovojo su vėžiu ir pranešė, kad nutraukė onkologinį gydymą. Mirė nuo infarkto.

2022 m. birželio 23 d. palaidotas,  Vilniaus Antakalnio kapinėse, Menininkų kalnelyje.žmonos kape.

## Vaidmenys
### Svarbiausi vaidmenys teatre
* 1966 m. Džordžas. John Steinbeck. Pelės ir žmonės. Režisierius Henrikas Vancevičius, KVADT
* 1968 m. Francas. Jean Paul Sartre. Altonos atsiskyrėliai. Režisierius Henrikas Vancevičius. LVADT
* 1969 m. Mindaugas. Justinas Marcinkevičius. Mindaugas. Režisierius Henrikas Vancevičius. LVADT
* 1970 m. Volteris. Artur Miller. Kaina. Režisierė Irena Bučienė. LVADT
* 1974 m. Edgaras. Friedrich Dürrenmatt. Vaidiname Strindbergą. Režisierė Irena Bučienė. LVADT
* 1978 m. Mažvydas. Justinas Marcinkevičius. Mažvydas. Režisierius Henrikas Vancevičius. LVADT
* 1981 m. Borkmanas. Henrik Ibsen. Borkmanas. Režisierius Henrikas Vancevičius. LVADT
* 1983 m. Kaligula. Albert Camus. Kaligula. Režisierius Jonas Vaitkus. KVADT
* 1987 m. Skirgaila. Vincas Krėvė. Skirgaila. Režisierius Henrikas Vancevičius. LVADT
* 1989 m. AA. Vaclov Mrožek. Emigrantai. Režisierė Irena Bučienė. LVADT
* 1990 m. Hanimenas. Lee Blessing. Pasivaikščiojimas miške. Režisierius Des MacAnuff. LVADT
* 1994 m. Mindaugas. Justinas Marcinkevičius. Mindaugas. Režisierė Irena Bučienė, Žemutinė Pilis
* 1996 m. Seras. Paul Harwood. Aprengėjas. Režisierius Algirdas Latėnas. LVADT
* 1998 m. Fransua. Francis Veber. Vėpla. Režisierius Ramutis Rimeikis. LNDT
* 1999 m. Hendelis. Paul Barz. Susitikimas. Režisierius Raimundas Banionis. LNDT
* 2002 m. Žynys. Sofoklis. Oidipas karalius. Režisierius Oskaras Koršunovas. Oskaro Koršunovo teatras
* 2006 m. Telesporas Žemgirdas. Juozas Glinskis. Vieno tėvo vaikai. Rež. Gytis Padegimas. Lietuvos nacionalinis dramos teatras

### Svarbiausi vaidmenys kine
* 1964 m. Pilotas. Vienos dienos kronika. Režisierius Vytautas Žalakevičius. LKS
* 1965 m. Donatas. Niekas nenorėjo mirti. Režisierius Vytautas Žalakevičius. LKS
* 1966 m. Kasparas. Jausmai. Režisieriai Almantas Grikevičius, Algirdas Dausa*. LKS
* 1967 m. Suaugusių žmonių žaidimai. Režisierius Ilja Rudas-Gercovskis. LKS
* 1968 m. Lazo. Sergejus Lazo. Režisierius Aleksandras Gordonas. Moldova – film
* 1968 m. Rytų koridorius. Režisierius Valentinas Vinogradovas. Belarusfilm
* 1970 m. Augustinas. Vyrų vasara. Režisierius Marijonas Giedrys. LKS
* 1970 m. Daktaras Antonijus. Visa teisybė apie Kolumbą. Režisierius Vytautas Žalakevičius. LTV
* 1971 m. Edmundas. Karalius Lyras. Režisierius Grigorij Kozincev, Lenfilm
* 1972 m. Akmuo ant akmens. Režisierius Raimondas Vabalas. LKS
* 1973 m. Franciskas. Tas saldus žodis - laisvė. Režisierius Vytautas Žalakevičius. Mosfilm, LKS
* 1973 m. Volcas. Volcas. Režisierius G. Raišas. WEFA, Vokietija
* 1974 m. Trapsas. Avarija. Režisierius Vytautas Žalakevičius. Mosfilm
* 1974 m. Girdvainis. Velnio nuotaka. Režisierius Arūnas Žebriūnas. LKS
* 1975 m. Povilas Baibokas. Sadūto tūto. Režisierius Almantas Grikevičius. LKS
* 1975 m. Vienas prieš vieną. VDR
* 1976 m. Adomas. Sodybų tuštėjimo metas. Režisierius Almantas Grikevičius. LKS
* 1977 m. Julija Vrevskaja. Režisierius Nikola Korabovas. Mosfilm
* 1978 m. Priešai. Režisierius Rodionas Nachapetovas. Mosfilm
* 1978 m. Fišeris. Veidas taikinyje. Režisierius Almantas Grikevičius. LKS
* 1978 m. Orlandas. Kentaurai. Režisierius Vytautas Žalakevičius. Mosfilm
* 1979 m. Nepjautų lauko gėlių juosta. Režisierius Jurijus Iljenko. A. Dovženkos kino studija
* 1980 m. Gyvenimas puikus. Režisierius Grigorijus Čuchrajus. TSRS-Italija
* 1980 m. Pavliščevas. Iš poilsiautojų gyvenimo. Režisierius Nikolaj Gubenko. Mosfilm
* 1981 m. Prokuroras Meisonas Orvilas. Amerikietiška tragedija. Režisierius Marijonas Giedrys. LKS
* 1981 m. Buckus. Faktas. Režisierius Almantas Grikevičius. LKS
* 1982 m. Turtuolis, vargšas... Režisierius Arūnas Žebriūnas. LKS
* 1982 m. Atsiprašau. Režisierius Vytautas Žalakevičius. LKS
* 1982 m. Medaus mėnuo Amerikoje. Režisierius Jonas Vaitkus. LKS
* 1982 m. Endis Takeris. Trestas, kuris žlugo. Režisierius A. Pavlovskis. Odesos kino studija
* 1983 m. Advokatas. Žaliasis furgonas. Režisierius Aleksandras Pavlovskis. Odesos kino studija
* 1983 m. Djedonė. Skrydis per Atlantą. Režisierius Raimondas Vabalas. LKS
* 1983 m. Frenkas Morganas. Miražas. Režisierius Aloyzas Brenčas
* 1984 m. …ir puiki pergalės akimirka. Režisierius Viačeslavas Vinnikas
* 1984 m. Einantys paskui. Režisierius Rodionas Nachapetovas
* 1985 m. Metvejaus džiaugsmas. Režisierė Irina Poplavskaja
* 1986 m. Eduardas Vergaras. Vilkolakio pėdsakai. Režisierius Almantas Grikevičius. LKS, Argentina
* 1986 m. Roberas. Chameleono žaidimai. Rež. Arūnas Žebriūnas, LKS
* 1986 m. Žmogaus iš "Mersedeso" dosje. Režisierius Georgijus Nikolajenko
* 1987 m. Priachinas. Karuselė turgaus aikštėje. Režisierius N. Stambula. Mosfilm
* 1990 m. Aitvaras. Režisierė Aliona Demjanenko
* 1990 m. Sunku būti dievu. Režisieriai Angelo Pastore, Vladimir Krainev, Svetlana Osadčiaja. A. Dovženkos kino studija, Hallelujah Films, Garance (Prancūzija)
* 1992 m. Juodojo mėnulio laipsnis. Režisierė Natalija Kirakozova. A. Dovženkos kino studija
* 1993 m. Johanas fon Šrederis. Mirties angelai. Režisierius Jurijus Ozerovas. Mosfilm; Ganefilm (Prancūzija)
* 1993 m. Žmogžudystės būdas. Režisierius Olegas Gojda. A. Dovženkos kino studija
* 1993 m. Skilimas. Režisierius Sergejus Kolosovas. Ekran; Rusija
* 1993 m. Tu esi… Režisierius Vladimiras Makaranecas
* 1995 m. Peizažas su trim besimaudančiom. Režisierius Valerij Rubinčik. Belarusfilm
* 1995 m. Gyvensime. Režisierius Dmitrijus Tomašpolskis. Ukraina
* 1995 m. Vilko kraujas. Režisierius Nikolajus Stambula
* 1996 m. Vyras jaunai merginai. Režisierius Murad Ibragimbekov. Fora Film; Rusija
* 2003 m. Sekmadienis toks, koks yra. Režisierius Ignas Jonynas. Cinevera; Lietuva
* 2004 m. Raktai nuo bedugnės. Režisierius Sergejus Rusakovas. Goldmedium, 2V; Rusija
* 2004 m. Maskvos saga. Režisierius Dmitrijus Barčevskis. Kinovideostudija Risk; Rusija
* 2005 m. Persona Non Grata. Režisierius Vladimiras Nachabcevas. MakDos, Fora Film; Rusija
* 2005 m. Žmogus – amfibija Režisierius Aleksandras Atanesianas. K/S Videofilm, Rusija
* 2007 m. Šeimininkas. Trečias dangus. Režisierius E. Išmuhamedovas. Pyramid, Rusija
* 2008 m. Ričardas. Moterys meluoja geriau (serialas). Lietuva
* 2008 m. Ledinis bučinys. Režisierius Knut Eric Jensen. Filmhuset AS, Norvegija, Lietuva
* 2014 m. Barron Žaidimų Blogis (Lietuvių dubliavimas).

## Apdovanojimai
* 1973 m. LTSR nusipelnęs artistas
* 1979 m. LTSR liaudies artistas
* 1981 m. Vokietijos (VDR) nacionalinė premija
* 1982 m. LTSR valstybinė premija
* 1985 m. TSRS liaudies artistas
* 1997 m. Didžiojo Lietuvos kunigaikščio Gedimino ordino Komandoro kryžius
* 2000 m. Lietuvos nepriklausomybės medalis
* 2012 m. Ordino „Už nuopelnus Lietuvai“ Komandoro kryžius
* 2014 m. Lietuvos nacionalinė kultūros ir meno premija.
* 2017 m. tarptautinė premija „Baltijos žvaigždė“ (Rusija).

## Išnašos

## Nuorodos
* Biografija
* Valentin Vinogradov, Rytų koridorius
* Rytų koridorius Rytų koridorius
* https://www.15min.lt/vardai/naujiena/lietuva/mire-aktorius-regimantas-adomaitis-1050-1696126?campaign_name=15min&utm_medium=social&utm_source=Facebook&campaign_content=post&fbclid=IwAR239pHwCku-2eQGA3do_BPn8hJ5FlmS4db4Sc8wbr5Ks7Ju-FkVMpgDx9Y#Echobox=1655717624